Heinrich Oberhoffer
Den Heinrich (Henri) Oberhoffer, gebuer den 9. Dezember 1824 zu Pfalzel bei Tréier a gestuerwen den 30. Mee 1885 an der Stad Lëtzebuerg, war e lëtzebuergesch-däitsche Komponist vu Kierchemusek, Organist vun der Stater Kathedral a Musekstheoreetiker.

Am Alter vun 32 Joer war hien op Lëtzebuerg geplënnert. Säi Buch iwwer Kierchemusekstheorie „Harmonie und Compositionslehre“ (1860) war gutt bekannt zu Lëtzebuerg. Den Oberhoffer ass och den Auteur vun der Chouerkompositioun „Weihegesang an die heilige Cäcilia“.

Vun 1871 bis 1876 war hien och Chouerdirigent vun der Maîtrise de la Cathédrale Notre-Dame vun der Lëtzebuerger Kathedral.

Vun 1862 bis 1871 war hien Editeur vun der Zäitschrëft Cäcilia.

Den Heinrich Oberhoffer gouf als eng vun den Zentralfigure vun der Lëtzebuerger Kierchemusek ugesinn.

Wierker als Auteur (Auswiel) 
 Harmonie und Compositionslehre. Mit bes. Rücksicht auf d. Orgelspiel in kath. Kirchen, Luxemburg 1860.
 Die Schule des katholischen Organisten. Theoretisch-praktische Orgelschule. 3. Auflage, Trier 1880.
 Harmonie- und allgemeine Musiklehre, mit Rücksicht auf ihre geschichtliche Entwicklung kurz und leicht faßlich dargestellt. 2. Auflage, Trier 1883.

Um Spaweck 
 Den Heinrich Oberhoffer am Musikerlexikon

Däitsch Dirigenten
Däitsch Komponisten
Däitsch Organisten
Gebuer 1824
Gestuerwen 1885
Kierchemusek
Lëtzebuergesch Dirigenten
Lëtzebuergesch Komponisten
Lëtzebuergesch Organisten